**Politikatudomány**

**CB3354 (2023/2024. tanév, II. szemeszter)**

**A tantárgy elsajátításának célja:**

A kurzus célja, hogy megismertesse a hallgatókat a politikatudomány kialakulásával, intézményesülésével, elméleti alapvetéseivel, gyakorlati aspektusaival, továbbá a politika rendszerszintű jellemzőivel. A fejlesztendő szakmai kompetenciák a szemeszter végére az alábbiak mentén teljesülnek. Tudás: a hallgató ismeri a politika intézményes világát, a helyi társadalom, a nemzeti és nemzetközi viszonyok hierarchikus rendszerét, az érdek és értékviszonyok sokféleségét. Képesség: a hallgató képes alapvető fogalmak érdekek, értékek felismerésére és rendszerezésére, érdekérvényesítésre és érdekképviseletre. Attitűd: a hallgatót konszenzusra törekvő és adekvát konfliktuskezelési stratégia jellemzi; toleráns, a különbözőséget elfogadó magatartást valósít meg. Autonómia és felelősség: a hallgató szuverén állampolgárként, produktív értelmiségiként tekint a közügyekre és a közélet kérdéseire, a politikai rendszer objektív tényezőire a hazai és a nemzetközi szinten jelentkező folyamatok kapcsán.

**Tantárgyi tematika és félévi követelményrendszer:**

1. A politológia alapfogalmai: hatalom, uralom, befolyás, konszenzus, konfliktus, legitimitás.
2. A politika intézményes világa, politikai rendszerek, demokráciák és diktatúrák I.
3. A politika intézményes világa, politikai rendszerek, demokráciák és diktatúrák II.
4. A hatalommegosztás elvei, intézményei. A többszintű kormányzás összefüggései.
5. I. ZH (03.26.)
6. A mai magyar politikai rendszer alakulása a rendszerváltástól napjainkig.
7. A politikai kultúra és politikai szocializáció hazai és nemzetközi tendenciái.
8. Pártok, pártrendszerek, választási rendszerek, érdekképviseleti szervek.
9. Politikai kommunikáció, PR és politikai marketing, médiapolitika, professzionális technikák.
10. A közpolitika struktúráinak jellemzői. Polity-policy-politics. Közpolitikai területek elemzése.
11. Globalizáció és nemzetközi rendszer, biztonságpolitikai területek, geopolitikai és világpolitikai kérdések elemzése.
12. II. ZH (05.07.)
13. Nemzetközi kapcsolatok rendszere; kitekintés az Európai Unió szupranacionális struktúráira és Magyarország szerepére az európai közösségben.
14. Javítási lehetőség, összegzés

**A kurzuson történő részvétel:** a gyakorlati foglalkozásokon a részvétel kötelező. A félévi hiányzás megengedhető mértéke teljes idejű képzésben a tantárgy heti kontaktóraszámának háromszorosa. Ennek túllépése esetén a szemeszterben nem értékelhető a kurzus (TVSz 8.§ 1.)

**Félévi követelmény:** gyakorlati jegy

**Az érdemjegy kialakításának módja, az értékelés ütemezése:**

a szemeszter során a hallgatók 2 ZH-t írnak (2024. március 26.; 2024. május 07.). Bármelyik részelem 50% alatti teljesítménye/hiánya/javítatlansága elégtelen gyakorlati jegyet eredményez, melynek esetén a szorgalmi időszak végén, valamint a vizsgaidőszak első hetében javítási lehetőséget biztosítok a hallgatók számára.

**Szakirodalom:**

Bihari Mihály: Politológia – a politika és a modern állam. Pártok és ideológiák. Budapest, Nemzedékek Tudása Tankönyvkiadó, 2013.

Bihari Mihály – Pokol Béla: Politológia. Budapest, Universitas, 2008.

Boda Zsolt: Ki dönt? Kormányzati stílusok és közpolitikai változás Magyarországon. Budapest, Gondolat Kiadó, 2020.

Fisichella, Domenico: A politikatudomány alapvonalai. Budapest, Osiris, 2006.

John, Peter: Analyzingpublic policy. New York - London, Routledge, 2012.

Körösényi András (szerk.): A magyar politikai rendszer – negyedszázad után. Budapest, Osiris, 2015.

Körei László: A globális kapitalizmus dimenziója és kritikai interpretációi. In: N. Szabó József (szerk.): Gazdasági és Társadalomtudományi Közlemények. Nyíregyházi Főiskola, Bessenyei Könyvkiadó, Nyíregyháza. 2012. IV. évfolyam, 2. szám, 296.

Rod, Hauge – Martin, Harrop – John McCormick: Összehasonlító kormányzattan és politikatudomány. Budapest, Ludovika Egyetemi Kiadó, 2021.

**Nyíregyháza, 2024. február 1. Körei László**

**Nyíregyházi Egyetem**

**Történettudományi és Filozófia Intézet**

**egyetemi oktató, PhD-doktorandusz**

**Mentálhigiénés és Esélyegyenlőségi Központ**

**központvezető**